### Resume

Fonden Vejle Kulturservice har fremsendt årsrapport for 2022. Regnskabet viser et underskud på 424.000 kr. efter finansiering og afskrivninger.

### Sagsfremstilling

Den almennyttige erhvervsdrivende fond Vejle Kulturservice blev stiftet den 5. maj 2010, og driften af kulturhuset Bygningen blev overtaget fra Vejle Kommune den 1. maj 2010. Vejle Kommune er tilsynsmyndighed for fonden, og får hvert år fremlagt et revideret regnskab. Årsregnskab er vedlagt som bilag.

Revisionsfirmaet EY har revideret regnskabet og konklusionen er, at regnskabet giver et retvisende billede af fondens aktiver, passiver og finansielle stilling pr. 31. december 2022 samt at resultatet af fondens aktiviteter for regnskabsåret 2022 er i overensstemmelse med Årsregnskabsloven.

Regnskabet viser et underskud på 424.000 kr. efter finansiering og afskrivninger. Bestyrelsen finder dette resultat særdeles utilfredsstillende. I 2021 lød resultatet på 118.000 kr. efter finansiering og afskrivninger.

Omsætningen i 2022 var 7.888.000 kr. mod 6.916.175 kr. 2021. Ved udgangen af 2022 er der en egenkapital på 549.368 kr.

### Klima og resiliensvurdering

Ingen bemærkninger.

### Sagens videre forløb

Sagen skal efterfølgende behandles i Økonomiudvalget og Byrådet.

### Historik

Kultur- og Sundhedsdirektøren indstiller, 3. oktober 2023, pkt. 120:

at årsrapporten godkendes.

Beslutning fra Kultur- og Idrætsudvalget, 3. oktober 2023, pkt. 120:

Anbefales.

Beslutning fra Økonomiudvalget, 25. oktober 2023, pkt. 216:

Anbefales.

### Beslutning

Godkendt.

Fraværende: Steen Kristensen. I stedet mødte Alvin Iversen.